Agbègbè Ìjọba Ìbílẹ̀ Egbeda

Egbeda jẹ́ ọ̀kan lára àwọn agbègbè ìjọba ìbílẹ̀ ní Ìpínlẹ̀ Ọ̀yọ́, ní orílẹ̀-èdè Nàìjíríà. Olú-ìlú rẹ̀ wà ní ìlú Egbeda. Wọ́n gé agbègbè ìjọba ìbílẹ̀ Egbeda kúrò nínú agbègbè ìjọba ìbílẹ̀ Lagelu, ní ọdún 1989. Kóòdù ìfíwéránṣẹ́ ìlú náà ni 200109

 Ìwọ̀n ilẹ̀ 
Ìlú yìí ní ilẹ̀ tó tóbi tó 191 km ài iye ènìyàn tó tó 281,573 ní ìka orí tí ó wáyé ní ọdún 2006.

 Ìṣèjọba 
Agbègbè ìjọba ìbílẹ̀ Egbeda pín sí ìpín mọ́kànlá (11), àwọn ni: Erunmu, Ayede/Alugbo/Koloko, Owo Baale/Kasumu, Olodan/Ajiwogbo, Olodo/Kumapayi I, Olodo II, Olodo III, Osegere/Awaye, Egbeda, Olode/Alakia, àti Olubadan Estate.

Alága kan tí wọ́n yàn sípò àti káńsẹ́lọ̀ mọ́kànlá lọ́ ń sẹ̀jọba ní agbègbè ìjọba ìbílẹ̀ náà.

Oyè olùṣàkóso ìbílẹ̀ náà ni Elegbeda ti Egbeda, èyí ti Oba Victor Sunday Olatunde Okunola jẹ́ olórí náà lọ́wọ́lọ́wọ́. Wọ́n sì tún jẹ́ ọmọ-ẹgbẹ́ ìgbìmọ̀ àwọn lọ́balọ́ba àti ìjòye ní ìpínlẹ̀ Ọ̀yọ́.

 Ojú ọjọ́ 
Oṣù tó gbóná jù tí oòrùn sì máa ń yọ jù ni oṣù Ẹ̀rẹnà (March), oṣù tó sì tutù jù ni oṣù Ògún (August). Ìwọn ojú ọjọ́ ìlú Egbeda máa ń ṣe ségesège, láti ìgbà tó kéré jù lọ àti ìgbà tó ga jù lọ.

 Àwọn ìtọ́kasí 
Egbeda